Market Timing P.M. – บล.กสิกรไทย
Support : 1625, 1615 Resistance : 1643-1645, 1660 SET เ …
21 มี.ค. 2562

Support : 1625, 1615
Resistance : 1643-1645, 1660
SET เคลื่อนไหวอยู่ระหว่าง 1631-1640 ในขณะที่ ปิดตลาดในช่วงเช้าอยู่ที่ระดับ 1636.75 จุด เพิ่มขึ้น +9.13 จุด หรือ +0.56% ด้วยมูลค่าการซื้อขายรวม 1.97 หมื่นล้านบาท
เช้านี้ SET ยกตัวข้ามผ่านแนวต้านบริเวณ 1635 ขึ้นมา ในขณะที่ด้านสัญญาณของ RSI ระดับชั่วโมง ไต่ระดับขึ้นเข้าสู่โซนสูง หลังจากที่ได้อ่อนแรงลงมาทดสอบเขต 50% มีความโอกาสที่จะเผชิญแรงขาย จึงประเมิน บ่ายนี้ SET อาจแกว่งตัวขึ้นต่อไปได้ไม่ไกลมากนัก โดยมีระดับแนวต้านที่บริเวณ 1643-1645 และ 1660 ซึ่งให้น้ำหนักน่าจะเห็นการติดที่ระดับแนวต้านแรกมากกว่า ขณะที่ด้านแนวรองรับ 1625 และ 1615 ตามลำดับ
AMATA ระดับวัน ราคาแกว่งตัวสร้างฐานเหนือแนวเส้นเชื่อม low to low ก่อนเริ่มมีการขยับตัวขึ้นเล็กน้อย พร้อมด้วย vol ที่ค่อยๆ เพิ่มขึ้น ด้านสัญญาณของ MACD เริ่มยกตัวขึ้นเหนือ Signal line ในแดนลบ และมีโอกาสที่จะเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 22 และ 22.7 ขณะที่ใช้การถดถอยตัวหลุด 20.7 เป็น stop loss